7.2.2023
SK
Úradný vestník Európskej únie
C 47/127 Streda 6. júla 2022
58.
Oceňuje kultúrne a mládežnícke iniciatívy, ako je napríklad každoročný cezhraničný umelecký festival Mirëdita, Dobar Dan!, ktorý podporuje spoluprácu medzi umelcami a aktivistami v Kosove a Srbsku; vyzýva kosovské a srbské orgány, a to aj na miestnej úrovni, aby ďalej stavali na takýchto pozitívnych iniciatívach a využívali kultúrne dedičstvo ako prostriedok na zbližovanie rôznych komunít; podporuje zriadenie nadnárodného a viacjazyčného verejnoprávneho vysielacieho subjektu, ako je napríklad ARTE, ktorý by podporoval mier a zmierenie medzi krajinami západného Balkánu;
59. vyzýva EÚ, aby ďalej posilňovala spoluprácu v oblasti zahraničnej politiky a bezpečnosti, verejnú diplomaciu a medzinárodné partnerstvá s cieľom dosiahnuť pokrok v oblasti zmierenia; víta obnovenú angažovanosť spojencov EÚ, najmä vymenovanie osobitných vyslancov USA, Spojeného kráľovstva a Nemecka pre západný Balkán; vyzýva ich na úzku spoluprácu a koordináciu s vyslancom EÚ s cieľom posilniť svoj vplyv a poskytovať ucelené poradenstvo a podporu;
60. uznáva významný prínos medzinárodných bezpečnostných síl KFOR a zúčastnených štátov k budovaniu a zachovaniu bezpečného a chráneného prostredia pre všetkých občanov Kosova a k uľahčeniu euroatlantickej integrácie západného Balkánu; pripomína význam KFOR pre pokračujúci rozvoj kosovských bezpečnostných síl poskytovaním poradenstva, odbornej prípravy a budovania kapacít;
61. vyzýva Komisiu a úrad EÚ v Kosove, aby zintenzívnili úsilie o zviditeľnenie a propagovanie úlohy, úsilia a prínosov užšieho partnerstva medzi EÚ a Kosovom;
Sociálno-ekonomické reformy
62.
víta pozitívny vývoj hospodárskeho rastu Kosova; víta skutočnosť, že aj Kosovo bude mať prospech z jednotného digitálneho trhu EÚ vzhľadom na veľký potenciál digitalizácie pre rozvoj kosovského hospodárstva;
63.
víta kroky, ktoré podnikla vláda s cieľom obmedziť neformálnu ekonomiku; vyjadruje však poľutovanie nad tým, že rozsiahla neformálna ekonomika Kosova naďalej bráni rozvoju súkromného sektora; berie na vedomie existenciu stratégie a príslušného akčného plánu na riešenie základných príčin tejto neformálnosti, vyzýva však na účinnejšie vykonávanie; upozorňuje na vysoké percento prílevu osobných remitencií do HDP Kosova;
64. vyslovuje uznanie Kosovu za úspešné zvládnutie pandémie ochorenia COVID-19 vrátane procesu očkovania; víta skutočnosť, že Kosovo nakúpilo len vakcíny proti ochoreniu COVID-19 vyrobené a certifikované EÚ, Spojeným kráľovstvom a USA a že sa pracuje na tom, aby Kosovo získalo európsky digitálny COVID preukaz;
65.
víta núdzové opatrenia vlády a vytvorenie 25 000 nových pracovných miest prostredníctvom jej balíka na podporu obnovy; zdôrazňuje však, že pomoc pre skupiny najviac postihnuté pandémiou bola obmedzená; nabáda Kosovo, aby v súvislosti s pandémiou poskytlo dobre cielenú a dočasnú fiškálnu podporu zraniteľným domácnostiam a podnikom; zdôrazňuje, že oživenie po skončení pandémie bude výrazne závisieť od schopnosti orgánov riešiť štrukturálne problémy a účinne vykonávať balíky na podporu hospodárstva;
66.
víta vyplatenie balíka makrofinančnej pomoci v súvislosti s ochorením COVID-19 zameraného na zmiernenie hospodárskeho vplyvu pandémie a udržanie makroekonomickej stability, ako aj mobilizáciu 14,2 miliardy EUR z IPA III na podporu partnerov zo západného Balkánu pri plnení požiadaviek na členstvo v Európskej únii;
67. zdôrazňuje, že vykonávanie zásadných aj štrukturálnych reforiem má naďalej mimoriadny význam pre hospodársku obnovu a sociálny rozvoj, pretože úsilie o boj proti korupcii, zlepšenie právneho štátu, zvýšenie transparentnosti a posilnenie inštitúcií a sociálneho dialógu tiež prispeje k prilákaniu priamych zahraničných investícií do krajiny; vyzýva Kosovo, aby ďalej zosúlaďovalo svoje právne predpisy s acquis EÚ v oblasti jednotného trhu, a žiada kosovské orgány a Komisiu, aby ďalej podporovali malé a stredné podniky s cieľom vytvoriť silnejšie a odolnejšie hospodárstvo;
68. zdôrazňuje, že nedostatočné a nespoľahlivé dodávky elektrickej energie sú jednou z prekážok konkurencieschop­ nosti Kosova a že nedostatočná energetická bezpečnosť spôsobuje značné náklady pre podniky a predstavuje veľkú prekážku pri priťahovaní kvalitných priamych zahraničných investícií; naliehavo žiada Kosovo, aby zintenzívnilo úsilie o využitie potenciálu energetickej efektívnosti;